“พาณิชย์” รับจดทะเบียนบอร์ดใหม่ IFEC พร้อมประชุมด่วนตั้ง”ทวิช เตชะนาวากุล”นั่ง CEO ทันที!
“พาณิชย์” รับจดทะเบียนบอร์ดใหม่ IFEC พร้อมประชุมด่วนตั้ง"ทวิช เตชะนาวากุล"นั่ง CEO ทันที!
13 มี.ค. 2562

บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ระบุว่า ตามที่ที่ประชุมวิสามัญผู้ถือหุ้น ครั้งที่ 1/2561 ซึ่งประชุมเมื่อวันที่ 25 ธันวาคม 2561 มีมติแต่งตั้งกรรมการใหม่นั้น บริษัทได้ดำเนินการจดทะเบียน เปลี่ยนแปลงกรรมการต่อนายทะเบียน กรมพัฒนาธุรกิจการค้า กระทรวงพาณิชย์ ซึ่งได้รับจดทะเบียนไว้เรียบร้อยเมื่อวันที่ 8 มีนาคม 2562 ทำให้ปัจจุบันบริษัทมีกรรมการทั้งสิ้น 8 คน
โดยหลังจากนั้นคณะกรรมการบริษัท ได้จัดประชุมคณะกรรมการ ครั้งที่1/2562 (กรณีฉุกเฉิน) เมื่อวันที่ 11 มีนาคม 2562 มีมติแต่งตั้ง นายทวิช เตชะนาวากุล เป็นประธานกรรมการ และประธานเจ้าหน้าที่บริหาร , นายหาญ เชี่ยวชาญ เป็นรองประธานกรรมการ และนายบุญเลิศ เอี้ยวพรชัย เป็นรักษาการเลขานุการบริษัท โดยมีผลวันที่ 11 มีนาคม 2562
สำหรับกรรมการบริษัททั้ง 8 คน ประกอบด้วย พลตรีบุญเลิศ แจ้งนพรัตน์ , นายฉัตรณรงค์ ฉัตรภูติ , นายทวิช เตชะนาวา ,  นายหาญ เชี่ยวชาญ , นายบุญเลิศ เอี้ยวพรชัย , นายพิชิต สินพัฒนสกุล , นางสาวประนอม โฆวินวิพัฒน์  และนายกุดั่น สุขุมานนท์